Document ID: 32012D0310

POLIITTISTEN JA TURVALLISUUSASIOIDEN KOMITEAN PÄÄTÖS EULEX KOSOVO/1/2012,
annettu 12 päivänä kesäkuuta 2012,
Kosovossa toteutettavan Euroopan unionin oikeusvaltio-operaation (1), EULEX KOSOVO, operaation johtajan toimeksiannon jatkamisesta
(2012/310/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (2) ja erityisesti sen 12 artiklan 2 kohdan,
sekä katsoo seuraavaa:
(1)
Yhteisen toiminnan 2008/124/YUTP 12 artiklan 2 kohdassa valtuutetaan poliittisten ja turvallisuusasioiden komitea Euroopan unionista tehdyn sopimuksen 38 artiklan mukaisesti tekemään asiaankuuluvat Euroopan unionin oikeusvaltio-operaation, EULEX KOSOVO, poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.
(2)
Neuvosto hyväksyi 5 päivänä kesäkuuta 2012 neuvoston päätöksen 2012/291/YUTP (3), jolla EULEX KOSOVOn voimassaoloa jatkettiin 14 päivään kesäkuuta 2014.
(3)
Poliittisten ja turvallisuusasioiden komitea nimitti unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta tekemällään päätöksellä 2010/431/YUTP (4) Xavier BOUT DE MARNHACin EULEX KOSOVOn operaation johtajaksi 15 päivästä lokakuuta 2010, jatkoi päätöksellä 2011/688/YUTP (5) Xavier BOUT DE MARNHACin toimeksiantoa 14 päivään joulukuuta 2011, ja jatkoi päätöksellä 2011/849/YUTP (6) kyseistä toimeksiantoa 14 päivään kesäkuuta 2012 saakka.
(4)
Korkea edustaja ehdotti 7 päivänä kesäkuuta 2012 Xavier BOUT DE MARNHACin toimeksiannon jatkamista EULEX KOSOVOn operaation johtajana 14 päivään lokakuuta 2012,
ON HYVÄKSYNYT TÄMÄN PÄÄTÖKSEN:
1 artikla
Jatketaan Xavier BOUT DE MARNHACin toimeksiantoa EULEX KOSOVOn operaation johtajana 14 päivään lokakuuta 2012 saakka.
2 artikla
Tämä päätös tulee voimaan päivänä, jona se hyväksytään.
Sitä sovelletaan 15 päivästä kesäkuuta 2012.
Tehty Brysselissä 12 päivänä kesäkuuta 2012.

Labels: 10
18
15
5